《冬日即事一首》
宋代·苏籀

蜡栀五万酬鞭直，洴絖百金真食封。
萧散不萌争闹趣，真醇缪觊养生慵。
涤清研里憨凡笔，磨澈鉴中嚬窘容。
暘旱玄冥僭春令，狐裘羔酒貯严冬。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。